
RAPORT DE SPECIALITATE

La proiectul de hotarare privind: aprobarea programului de măsuri pentru buna gospodărire a comunei Ivești, județul Galați
Prezentul raport de specialitate este întocmit în conformitate cu dispoziţiile art. 136 din O.U.G.nr.57/2019, privind Codul administrativ, cu modificările şi completările ulterioare.
Prin proiectul de hotărâre prezentat de initiator este initiat programul de măsuri pentru buna gospodărire a comunei Ivești, județul Galați.
           Autoritățile și instituțiile publice, precum și agenții economici au obligația să efectueze lucrările de curățenie și întreținere a clădirilor aflate în proprietate sau folosință, a anexelor acestora, a incintelor, împrejmuirilor, precum și a altor spații utilizate de acestea.
           Cetățenii au obligația să asigure îngrijirea locuințelor aflate în proprietatea sau folosința lor, a anexelor gospodărești, curților, împrejmuirilor și să păstreze ordinea și curățenia pe străzi, drumuri, în piete şi in celelalte locuri publice.
           Consiliul local, precum și primarul au obligația să asigure:
· Măsuri pentru protecția sănătății publice;
· Măsuri pentru conservarea și protecția mediului;
· prevenirea poluării accidentale a mediului, a surselor sau cursurilor de apa;
· curățenia străzilor, piețelor și a celorlalte locuri publice, îndepărtarea zăpezii, gheții de pe străzi sau trotuare;
· repararea și întreținerea străzilor, a drumurilor comunale,  podurilor, podetelor, curățarea și amenajarea șanțurilor, modernizarea drumurilor existente, etc.;
· repararea, întreținerea și modernizarea rețelei de distribuire a apei;
· respectarea strictă a normelor igienico-sanitare în pietele agroalimentare, în târguri și oboare;
· păstrarea curățeniei și respectarea normelor igienico-sanitare la stadioane și în celelalte unități de cultură și sport aflate în proprietatea sau administrarea consiliului local;
Obligațiile instituțiilor publice, ale agentilor economici și a celorlalte persoane juridice, precum și ale persoanelor fizice, sunt aratate în proiectul de hotărâre întocmit de initiator. 
	Sancțiunile propuse în proiectul de hotărâre respectă prevederile O.G.nr. 21/2002, privind gospodărirea și înfrumusețarea localităților, prevederile Legii nr. 62/2018 privind combaterea buruienii ambrosia, cu modificările și completările ulterioare,  și ale art. 2, al. (2) şi art.8 alin.(2) lit. „d” din O.G. nr.2/2001, privind regimul juridic al contraventiilor, cu modificările şi completările ulterioare. 
	Având în vedere cele expuse și în conformitate cu prevederile art.129 alin.(1), alin.(2) lit.„d”, alin.(7) lit.”i” din O.U.G.nr.57/2019, privind Codul administrativ, cu modificările şi completările ulterioare potrivit cărora cadrul necesar pentru furnizarea serviciilor publice de interes local privind protecția și refacerea mediului, respectiv salubrizarea, sunt asigurate de consiliul local, potrivit competenţelor sale şi în condiţiile legii, proiectul de hotărâre prezentat de către inițiator, îndeplineşte condiţiile de legalitate, necesitate și oportunitate și poate fi supus aprobării Consiliului local al comunei Iveşti, în forma prezentată, în sedinţa ordinară din luna martie 2022.
În baza dispozițiilor art. 139 alin. (3) lit. „g” din O.U.G. nr. 57/2020 privind Codul administrativ, cu modificările şi completările ulterioare, acest proiect se adoptă cu votul majorității absolute din numărul consilierilor locali în funcție.

